নিউজ বিএনএ ডটকম, ঢাকা, ৯ জুলাই : ১২ দলের নেতারা ঘোষনা করেছেন সরকার যদি টানা ৩০ ঘণ্টার হরতালে বাধা দেওয়া হয় তাহলে প্রয়োজনে রমজান মাসেও হরতাল দেয়া হবে। শনিবার রাজধানীর রূপসী বাংলা হোটেলে এক সংবাদ সম্মেলনে এ হুমকি দেয়া হয়।    সংবাদ সম্মেলনে খেলাফত আন্দোলনের আমির শাহ আহমাদ উল্লাহ আশরাফ বলেন, সরকার যদি অবিলম্বে সংবিধানে আল্লাহর উপর পূর্ণ আস্থা ও বিশ্বাস পুনঃস্থাপন, ধর্মহীন শিক্ষানীতি ও কোরআন বিরোধী নারীনীতি বাতিল না করে, প্রয়োজনে রমজানেও কঠোর কর্মসূচি অব্যাহত থাকবে।    ইসলামী ঐক্য জোটের  মহাসচিব মাওলানা আব্দুল লতিফ নেজামী বলেন, আগামীকাল হরতালে মিছিলের প্রস্তুতি নিয়েছি। হরতাল গণতান্ত্রিক অধিকার। তাই হরতালের সমর্থনে মিছিলে বাধা দিলে এর ফল সরকারের জন্য ভাল হবে না। হরতালে শিক্ষা প্রতিষ্ঠানের সব পরীক্ষা, ধর্মীয় সভা-সমাবেশ, শোভাযাত্রা, হাসপাতাল, লাশবাহী গাড়ি, এম্বুলেন্স, হোটেল রেস্তোরাঁ, আইন-শৃঙ্খলা রক্ষাকারী বাহিনী ও সাংবাদিকদের গাড়ি আওতামুক্ত থাকবে।    সম্পাদনা : কামাল উদ্দিন খোকন।